Νέες Καρυές Λάρισας

Οι Νέες Καρυές είναι οικισμός της Θεσσαλίας στην Περιφερειακή Ενότητα Λάρισας.

Γενικά στοιχεία 
Οι Νέες Καρυές βρίσκονται σε απόσταση περίπου μόλις 6 χλμ. από την Νίκαια (έδρα του δήμου) και 15 χλμ. Ν.-ΝΑ. από την Λάρισα σε υψόμετρο 150 μέτρα. Το χωριό δημιουργήθηκε στις αρχές του 20ου αιώνα (1907) από τους Καρυώτες πρόσφυγες της Ανατολικής Ρωμυλίας που αναγκάστηκαν να μεταναστεύσουν το 1906 σε διάφορες περιοχές της Ελλάδας. Το προσφυγικό χωριό επεκτάθηκε αργότερα με την ενσωμάτωση των δυο προϋπαρχόντων οικισμών δυτικά του «Χατζημουσταφά» και ανατολικά του «Ισαρλίκ» ή «Σαρλίκι». Σε αίθουσες του κτιρίου της πρώην Κοινότητας στεγάζεται το Λαογραφικό Μουσείο με ποικίλες αξιόλογες συλλογές και το Πολιτιστικό Στέκι των Γυναικών Νέων Καρυών.

Μετά την ενσωμάτωση της Θεσσαλίας, αναφέρονται το 1908 στο ΦΕΚ 28Α - 08/02/1908 να προσαρτώνται στον τότε δήμο Φακίου. Το 1912 με το ΦΕΚ 262Α - 31/08/1912 ορίστηκαν έδρα της ομώνυμης νεοϊδρυθείσας κοινότητας ενώ το 1961 προσαρτήθηκε ο καταργούμενος οικισμός Παλιοκκλήσιον. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το γειτονικό Ρεύμα, αποτελούν την ομώνυμη κοινότητα που υπάγεται στη Δημοτική Ενότητα Νίκαιας του Δήμου Κιλελέρ και σύμφωνα με την απογραφή 2011 έχει 448 κατοίκους. Η πορεία του πληθυσμού σύμφωνα με τις απογραφές:

Παραπομπές

Χωριά του νομού Λάρισας
Δήμος Κιλελέρ